Βουργουνδική Πολιτεία

Η Βουργουνδική Πολιτεία ή Βουργουνδία των Βαλουά (γαλλικά: État bourguignon, ολλανδικά: Bourgondische Rijk) είναι μία έννοια που επινοήθηκε από ιστορικούς για να περιγραφεί ένα αχανές σύμπλεγμα εδαφών της βόρειας Ευρώπης.B. Schnerb, L'État bourguignon, 1999R. Vaughan, Valois Burgundy, 1975

Αναπτύχθηκε κατά τον Ύστερο Μεσαίωνα, υπό την κυριαρχία των Δουκών της Βουργουνδίας του γαλλικού Οίκου των Βαλουά, και αποτελούνταν από γαλλικά και αυτοκρατορικά φέουδα (Δουκάτο της Βουργουνδίας, Κομητεία της Βουργουνδίας και Βουργουνδική Ολλανδία). Αυτή η εδαφική επικράτεια επέζησε μετά την απώλεια του Δουκάτου της Βουργουνδίας. Ως εκ τούτου, δεν πρέπει να συγχέεται με αυτό.

Η Βουργουνδική Πολιτεία αναδείχθηκε σε μία από τις μεγαλύτερες δυνάμεις στην Ευρώπη του 15ου και των αρχών του 16ου αιώνα. Οι Δούκες της Βουργουνδίας ήταν από τους πλουσιότερους και ισχυρότερους ηγεμόνες της Ευρώπης, γεγονός που τους απέδωσε το προσωνύμιο «Μεγάλοι Δούκες της Δύσης».E. Doudet, "Le surnom du prince : la construction de la mémoire historique par un Rhétoriqueur", Questes, no 2, 2002, p. 6-7 Έχοντας τον έλεγχο των σημαντικών περιοχών της Φλάνδρας και της Βραβάντης, η Βουργουνδική Πολιτεία εξελίχθηκε σε ένα σημαντικό κέντρο εμπορίου και συναλλαγών και σε πυλώνα της ευρωπαϊκής αυλικής μόδας.A. van Oosterwijk, Staging the Court of Burgundy (Studies in Medieval and Early Renaissance Art History), 2013 Πολλοί ιστορικοί εκτιμούν ότι μπορούσε να μετατραπεί σε ανεξάρτητο Βασίλειο, όμως ο πρόωρος θάνατος του Καρόλου του Τολμηρού στη Μάχη του Νανσί έβαλε τέλος στο όνειρό του για ανασύσταση της Λοθαριγγίας. Η κληρονομιά του πέρασε στον Οίκο των Αψβούργων μέσω του γάμου της κόρης του Μαρίας με τον Μαξιμιλιανό της Αυστρίας. Εν τω μεταξύ η Πικαρδία και το Δουκάτο της Βουργουνδίας κατακτήθηκαν από τον Βασιλιά της Γαλλίας.

Ο διαμοιρασμός της βουργουνδικής κληρονομιάς σηματοδότησε την αρχή του μακροχρόνιου ανταγωνισμού μεταξύ της Γαλλίας και της Αγίας Ρωμαϊκής Αυτοκρατορίας και έπαιξε καθοριστικό ρόλο στην ευρωπαϊκή πολιτική. Με την παραίτηση του Αυτοκράτορα Καρόλου Ε΄, το 1555, η Βουργουνδική Ολλανδία πέρασε στον έλεγχο της Ισπανικής Αυτοκρατορίας του Βασιλιά Φιλίππου Β΄. Κατά τη διάρκεια της Ολλανδικής Επανάστασης (1566–1648), οι βόρειες επαρχίες των Κάτω Χωρών απέκτησαν την ανεξαρτησία τους από την ισπανική κυριαρχία και σχημάτισαν την Ολλανδική Δημοκρατία. Οι νότιες επαρχίες παρέμειναν υπό ισπανική κυριαρχία μέχρι τον 18ο αιώνα και έμειναν γνωστές ως Ισπανικές Κάτω Χώρες.

Η Δυναστεία

ΕικόναΌνομαΒίοςΚυριαρχίαΣημειώσειςΘυρεός 100px  Φίλιππος ο Τολμηρός(Philippe le Hardi)(Filips de Stoute)  1342-1404  6 Σεπτεμβρίου 1363 – 27 Απριλίου 1404  Μικρότερος γιος του Ιωάννη Β΄ της Γαλλίας. Διορίστηκε Δούκας της Βουργουνδίας το 1363. Παντρεύτηκε την Μαργαρίτα της Φλάνδρας το 1369. 80px 100px  Ιωάννης ο Άφοβος(Jean sans Peur)(Jan zonder Vrees)  1371-1419  27 Απριλίου 1404 – 10 Σεπτεμβρίου 1419  Μεγαλύτερος γιος του Φιλίππου του Τολμηρού. Δολοφονήθηκε στο Μοντερώ-Φωλτ-Γιόν το 1419. 80px 100px  Φίλιππος ο Καλός(Philippe le Bon)(Filips de Goede)  1396-1467  10 Σεπτεμβρίου 1419 – 15 Ιουνίου 1467  Μεγαλύτερος γιος του Ιωάννη του Άφοβου. 80px 100px  Κάρολος ο Τολμηρός(Charles le Téméraire)(Karel de Stoute)  1433-1477  15 Ιουνίου 1467 – 5 Ιανουαρίου 1477  Μόνος νόμιμος γιος του Φιλίππου του Καλού. Σκοτώθηκε στη Μάχη του Νανσί, κάτι που προκάλεσε τον Πόλεμο της Βουργουνδικής Διαδοχής. 80px 100px  Μαρία της Βουργουνδίας(Marie de Bourgogne)(Maria van Bourgondië)  1457-1482  5 Ιανουαρίου 1477 – 27 Μαρτίου 1482  Μοναδικό παιδί του Καρόλου του Τολμηρού. Παντρεύτηκε τον Μαξιμιλιανό της Αυστρίας το 1477. 80px 100px  Φίλιππος ο Ωραίος(Philippe le Beau)(Filips de Schone)  1478-1506  27 Μαρτίου 1482 – 25 Σεπτεμβρίου 1506  Μεγαλύτερος γιος της Δούκισσας Μαρίας. Ο πατέρας του, Μαξιμιλιανός, ήταν αντιβασιλέας μέχρι το 1494 (η αντιβασιλεία αμφισβητήθηκε στην Φλάνδρα). Παντρεύτηκε την Ιωάννα της Καστίλλης το 1496 και έγινε Βασιλιάς της Καστίλλης. 80px 100px  Κάρολος Β΄(Charles Quint)(Karel V)  1500-1558  25 Σεπτεμβρίου 1506 – 25 Οκτωβρίου 1555  Μεγαλύτερος γιος του Φιλίππου του Ωραίου. Η θεία του Μαργαρίτα άσκησε την αντιβασιλεία μέχρι το 1515, κατά βούληση του Αυτοκράτορα Μαξιμιλιανού. Εξελέγη Αυτοκράτορας της Αγίας Ρωμαϊκής Αυτοκρατορίας το 1519. Έγινε Βασιλιάς της Γερμανίας, της Ισπανίας και της Ιταλίας. 80px

Παραπομπές